ΗΧΟΣ FM 94.2 Μουσικό Ραδιόφωνο

Γιάννης Αγγελάκας & Νίκος Βελιώτης live
2020-01-17 21:30 - 23:30 UTC | Ωδείο Ρεθύμνου, Εμ. Βερνάδου 2, Ρέθυμνο
Το θέατρο Μυθωδία και η Novel Vox παρουσιάζουν την Παρασκευή 17 Ιανουαρίου στο Ωδείο Ρεθύμνου :
ΟΙ ΛΥΚΟΙ ΕΠΙΣΤΡΕΦΟΥΝ
Ο Γιάννης Αγγελάκας και ο Νίκος Βελιώτης επιστρέφουν σαν μοναχικοί μαδημένοι λύκοι οι δυο τους μόνοι πάνω στο πάλκο παρουσιάζοντας παλιά και νέα τραγούδια από τις “Ανάσες Των Λύκων’ και το “Πότε Θα Φτάσουμε Εδώ” (οι δύο δίσκοι τους που κυκλοφόρησαν το 2005 και το 2007 και θεωρούνται ήδη κλασικοί) μέχρι καινούργιες διασκευές ρεμπέτικων λαϊκών και ροκ τραγουδιών με όσο θόρυβο χρειάζεται.
Ο Νίκος Βελιώτης, τσελίστας και ενεργό μέλος της Ευρωπαϊκής πειραματικής σκηνής τα τελευταία 20 χρόνια (ιδρυτικό μέλος των Mohammad μαζί με τον ILIOS, των Cranc με τους Rhrodi & Angharad Davies κ.α.) και ο Γιάννης Αγγελάκας, τραγουδιστής και στιχουργός μιας από τις ιστορικότερες ελληνόφωνες ροκ μπάντες (Τρύπες) συνεργάζονται ήδη από το 2005 δημιουργώντας ένα ιδιόμορφο ήχο συνδυάζοντας τις σκοτεινές μουσικές ατμόσφαιρες με την ποιητική στιχουργία.
Κυκλοφορίες:
Οι ανάσες των λύκων – 2005
Πότε θα φτάσουμε εδώ – 2007
Λύκοι λάιβ στο Ολύμπιον – 2016
Οι Λύκοι στη χώρα των θαυμάτων – 2019
Προπώληση : 12€
Ταμείο : 14€

Burger Night
2020-01-17 21:00 - 23:30 | Rewine, Τσαγρή 25-27

Κοπή πρωτοχρονιάτικης πίτας
2020-01-17 20:00 - 22:00 | The Garage, Δημοκρατίας 53, Ρέθυμνο
Το The Garage σας προσκαλεί στην κοπή της πρωτοχρονιάτικης πίτας του, την Παρασκευή 17 Ιανουαρίου 2020 στις 20.00!
Ελάτε να αγκαλιάσουμε μαζί τη νέα δεκαετία και να ανταλλάξουμε ευχές και όνειρα!!!
Ο/η τυχερός-ή που θα βρει το φλουρί, θα κερδίσει μια δωρεάν συμμετοχή σε όποιο σεμινάριο επιλέξει (ως 8 ώρες και εντός του 2020)!
Σας περιμένουμε!

Ο Θεατρικός Περίπλους παρουσιάζει την κωμωδία «Γιατρός με το στανιό»
2020-01-17 19:00 - 2020-01-19 21:00 | Θεατρικός Περίπλους, Κουρμούλη 127, Ρέθυμνο, Μασταμπάς
Με μια ξεκαρδιστική Κωμωδία για όλη την οικογένεια θα περάσουμε αυτά τα Χριστούγεννα στον Θεατρικό Περίπλου. Το έργο “Γιατρός με το στανιό” του μαέστρου της κωμωδίας, Μολιέρου, θα κάνει πρεμιέρα στις 6 Δεκεμβρίου!
Τηλέφωνο κρατήσεων: 6945458516
Σκηνοθεσία: Θωμάς Καντιφές – Μαρία Καντιφέ
Διασκευή κειμένου, Σκηνογραφία: Θωμάς Καντιφές
Μουσική: Θανάσης Παπαθανασίου
Κοστούμια: Ατελιέ «4 Stage»
Φωτισμοί: Σοφία Θωμαΐδου
Χειρισμός Ήχου: Εύη Καννά
Φωτογραφίες: Γιώργος Γαβαλάς
Επιμέλεια προγράμματος, δημιουργία αφίσας: Άννα Τζανιδάκη
Παίζουν με σειρά εμφάνισης:
Θωμάς Καντιφές: Σγαναρέλλος
Στέλλα Φραντζεσκάκη: Μαρτίνα
Ελένη Νικολουδάκη: Κυρά Ρομπέρτα
Μάριος Μαραγκουδάκης: Πιερό
Μαρία Σκορδίλη: Λουκάς
Γιάννης Σταθάκης: Γερόντιος
Άννα Τζανιδάκη: Ζακλίν
Σοφία Σταθάκη: Λουσίντα
Βαγγέλης Λινοξυλάκης: Λέανδρος
Παραστάσεις:
Κάθε Παρασκευή, Σάββατο και Κυριακή
6-22 Δεκεμβρίου (extra παραστάσεις την προπαραμονή και την παραμονή των Χριστουγέννων, 23&24/12)
Από 10 Ιανουαρίου έως 2 Φεβρουαρίου κάθε Παρασκευή, Σάββατο και Κυριακή
Τηλέφωνο κρατήσεων: 6945458516
Ώρα έναρξης: 7 μ.μ.
Θεατρικός Περίπλους: Οδός Φρυγανάκη (επέκταση οδού Ερωτοκρίτου, Μασταμπάς, Ρέθυμνο)
www.theatrikosperiplous.gr

Ημερίδα στο Ρέθυμνο με θέμα την έμφυλη βία
2020-01-17 09:00 - 14:00 | Σπίτι του πολιτισμού, Εμμανουήλ Βερνάρδου 12, ρ
Η Περιφέρεια Κρήτης (Αυτοτελές Τμήμα Περιφερειακού Παρατηρητηρίου Κοινωνικής Ένταξης σε συνεργασία με τη Δ/νση Δημόσιας Υγείας & Κοινωνικής Μέριμνας της Π.Ε. Ρεθύμνου) διοργανώνει ημερίδα με τίτλο, «Έμφυλη Βία», στο πλαίσιο του προγράμματος «Δράσεις Προώθησης Ισότητας των Φύλων στην Περιφέρεια Κρήτης 2018 – 2020» με τη σύμπραξη του Ελληνικού Μεσογειακού Πανεπιστημίου και του Πανεπιστημίου Κρήτης, την Παρασκευή, 17 Ιανουαρίου 2020, ώρα 09:00-14:00, στο «Σπίτι του Πολιτισμού», Εμμανουήλ Βερνάρδου 12, στο Ρέθυμνο.
Η ημερίδα απευθύνεται στο ευρύ κοινό, καθώς τα ζητήματα έμφυλης βίας αποτελούν κοινωνικό φαινόμενο με εκτεταμένες αιτίες, συνέπειες και αποτελέσματα και περιλαμβάνει μεταξύ άλλων στοιχεία για την έκταση και τα χαρακτηριστικά του φαινομένου καθώς και τους τρόπους αντιμετώπισής του. Στόχος της ημερίδας είναι η ανάπτυξη ενός γόνιμου και εποικοδομητικού διαλόγου, σχετικά με την αντιμετώπιση της ενδο-οικογενειακής και έμφυλης βίας και η προώθηση καινοτόμων πρακτικών πρόληψης και αντιμετώπισης της έμφυλης βίας.
Τις διεργασίες της ημερίδας θα χαιρετίσουν η Αντιπεριφερειάρχης Ρεθύμνου Μαρία Λιονή, ο Αντιπεριφερειάρχης Δημόσιας Υγείας & Κοινωνικής Πολιτικής Λάμπρος Βαμβακάς και ο Αντιπρύτανης του Πανεπιστημίου Κρήτης Σπανουδάκης Κωνσταντίνος.

Πέτρος Ιακωβίδης live
2020-01-16 22:30 - 23:30 | Fraoules, Ελευθερίου Βενιζέλου 62, Ρέθυμνο
Οι Fraoules υποδέχονται τον Πέτρο Ιακωβίδη!
Την Πέμπτη 16 Ιανουαρίου σας περιμένουμε στις Fraoules, να υποδεχτούμε παρέα τον Πέτρο Ιακωβίδη, σε ένα μοναδικό Live! 🎙🍓
Τηλέφωνο κρατήσεων: 📞 6939700375

Tokyo Made in Japan
2020-01-16 22:00 - 23:30 | Metropolis, Νεάρχου 15, Ρέθυμνο
First Asian party in Rethymno!
Αυτήν την Πέμπτη κάτι πρωτοφανές στα δεδομένα του Ρεθύμνου έρχεται στον ανανεωμένο χώρο του Metropolis.
To Tokyo είναι το πρώτο ασιατικό πάρτυ στο νησί που ήρθε και θα αλλάξει τα δεδομένα της Πέμπτης. Κάθε Πέμπτη λοιπόν η ομάδα του Tokyo πολλά υποσχόμενη σας υποδέχεται από νωρίς 😉
📋Rsv. 6988087177 & 6958315328
*Η πρώτη φιάλη συνοδεύεται με σούσι.
Sponsored by Koi Sushi BaR

Σπύρος Γραμμένος Live
2020-01-16 22:00 - 23:30 | Monitor, Βερνάδου 21-23, Ρέθυμνο
O Σπύρος Γραμμένος γράφει τραγούδια, μουσικές για θέατρα, κάνει ραδιόφωνο, έχει κυκλοφορήσει τρεις δίσκους μέχρι τώρα και προσδοκά να βγάλει άλλον ένα. Είχε τσακωθεί με τον δάσκαλο κιθάρας στα εννέα του χρόνια- κι αυτό βγαίνει στην σκηνή- τον είχαν διώξει από την ομάδα βόλεϊ, από την κωπηλασία, από δύο γυμναστήρια, δεν του αρέσει η μπάλα ούτε το μπάσκετ και του αρέσει το φαγητό, το ουίσκι, το αγνό τσίπουρο, τα σιροπιαστά και βγαίνουν και όλα αυτά στην σκηνή.
Αγαπημένο χρώμα δεν έχει και είναι υδροχόος.

Rethymno Cretan Kings vs Ήφαιστος
2020-01-04 15:30 - 18:00 | Μελίνα Μερκούρη – Κλειστό γυμναστήριο, Ρέθυμνο
Rethymno Cretan Kings vs Ήφαιστος, στο Κλειστό γήπεδο Μελίνα Μερκούρη.

Σχήμα Λόγου live
2019-12-28 22:30 - 23:30, 2019-12-21 22:30 - 23:30 | Corina restaurant, Σαλαμίνος 13, Ρέθυμνο
Για ακόμα μια χρόνια στον όμορφο χώρο του ΚΟΡΙΝΑ οι Παρασκευές και τα Σάββατα θα γεμίζουν με αγαπημένες μουσικές και τραγούδια.
Ο Σάκης Σακελλαρίδης στο μπουζούκι , ο Γιώργος Αντωνογιαννάκης στη Λύρα , Ο Αρης Συσκάκης στο βιολί ,ο Ανδρέας Σταμουλης στην κιθάρα ,και ο Σπύρος Ξενιτοπουλος στο πιάνο θα είναι εγγυητές στην διασκέδαση σας…
Κάθε Σάββατο μαζί μας και η Αλεξάνδρα Βεργαδη στη φωνή !
Τηλέφωνο κρατήσεων : 6979978977

Rethymno Cretan Kings vs Κολοσσός
2019-12-28 15:30 - 18:00 | Μελίνα Μερκούρη – Κλειστό γυμναστήριο, Ρέθυμνο
Rethymno Cretan Kings vs Κολοσσός, στο Κλειστό γήπεδο Μελίνα Μερκούρη.

Χριστουγεννιάτικη εκδήλωση με μάγο και κλόουν στην Αρχοντική
2019-12-26 11:30 - 14:30 | Αρχοντική
Ο Πολιτιστικός Σύλλογος Αρχοντικής θα πραγματοποιήσει Χριστουγεννιάτικη γιορτή για τα παιδιά,
την Πέμπτη 26 Δεκεμβρίου,
στις 11:30 π.μ..
Για την ψυχαγωγία των παιδιών, θα υπάρχει κλόουν και μάγος.

Γιώργος Αλεξαντωνάκης live
2019-12-25 22:00 - 23:30 | ταβέρνα Πόπη, Αδελιανός Κάμπος, Ρέθυμνο
Το βράδυ των Χριστουγέννων γιορτάζουμε παρέα με τον Γιώργο Αλεξαντωνάκη και το συγκρότημα του στην ταβέρνα “Πόπη” στον Αδελιανό Κάμπο.
τηλ. κρατήσεων: 28310 72270

Λευτέρης & Μανούσος Καλλέργης live
2019-12-25 21:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Τετάρτη 25 Δεκεμβρίου, ανήμερα των Χριστουγέννων:
Ο Λευτέρης & Μανούσος Καλλέργης με το συγκρότημα τους στο <<Αλλού γι’αλλού>> στο Ρέθυμνο για μια μοναδική εμφάνιση…!!!
ΤΗΛ.ΚΡΑΤΗΣΕΩΝ: 6974025703

Ο Λευτέρης Τζαγκαράκης ανήμερα των Χριστουγέννων στα Ρούστικα
2019-12-25 13:00 - 21:00 | Φαγοπωτείον “Ο Πολόπετρος”, Ρούστικα
Την Τετάρτη 25 Δεκεμβρίου, ανήμερα των Χριστουγέννων, από τις 13.00 το μεσημέρι, θα σας περιμένουμε στα Ρούστικα, στο Φαγοποτείον «Ο Πολόπετρος», με αγαπημένα ελληνικά τραγούδια από την έντεχνη, λαϊκή αλλά και κρητική μουσική σκηνή.
Τζαγκαράκης Λευτέρης : Λύρα – Τραγούδι
Κανλής Δημήτρης : Μπουζούκι – Τραγούδι
Βεργαδή Ελένη : Τραγούδι
Κρατήσεις 28310 91139

Βαγγέλης Κιμιωνής και Στέλιος Φιλιππάκης live
2019-12-24 22:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Βαγγέλης Κιμιωνής και ο Στέλιος Φιλιππάκης στο “Αλλού γι’ αλλού”.
Τρίτη 24 Δεκεμβρίου
τηλ κρατήσεων: 6974025703

Merry Jazzy Christmas
2019-12-24 21:30 - 23:30 | Rewine, Τσαγρή 25-27

Το «Χωριό των Ξωτικών» των ξωτικών στην Κάλυβο Μυλοποτάμου
2019-12-24 17:00 - 21:00 | Κάλυβος Μυλοποτάμου
Ένα «Χωριό των Ξωτικών» θα πραγματοποιηθεί φέτος στην Κάλυβο Μυλόποτάμου.
Εορταστικές εκδηλώσεις για μικρούς και μεγάλους. Συλλογή τροφίμων και παιχνιδιών για φτωχές οικογένειες και παιδιά.

Χρήστος Μενιδιάτης live
2019-12-23 22:00 - 23:30 | Fraoules, Ελευθερίου Βενιζέλου 62, Ρέθυμνο
Ο Χρήστος Μενιδιάτης κοντά μας για δεύτερη φορά Δευτέρα 23 Δεκεμβρίου σε ένα μοναδικό live !

Χριστουγεννιάτικη Συναυλία « Μια βραδιά μαγική...»
2019-12-23 21:00 - 23:00 | Ωδείο Ρεθύμνου, Εμ. Βερνάδου 2, Ρέθυμνο
Χριστουγεννιάτικη συναυλία από τη Μικτή Χορωδια του Συνδεσμου Διαδόσεως Καλών Τεχνών . Συμμετέχουν : Άρης Συσκακης- βιολι, Κατερίνα Σαραντινού- τσέλο, Ελένη Τζιράκη- πιάνο.
Διεύθυνση Χορωδίας – Ελένη Περπιράκη
Διοργανωτές: Σύνδεσμος Διαδόσεως Καλών Τεχνών Ρεθύμνου- Δήμος Ρεθύμνης Κ.Ε.ΔΗ.Ρ.

«Το Χαμόγελο του Παιδιού» διοργανώνει χριστουγεννιάτικα bazaars
2019-12-23 09:00 - 2019-12-27 20:00 | Πλατεία Μικρασιατών, Ρέθυμνο
Γιορτινές πρωτότυπες κατασκευές, χριστουγεννιάτικα είδη και στολίδια, δώρα για μικρούς και μεγάλους που δημιούργησαν οι εργαζόμενοι και οι εθελοντές των Εθελοντικών Δημιουργικών Εργαστηρίων του οργανισμού για τη στήριξη των χιλιάδων παιδιών που έχουν ανάγκη!
Στο Ρέθυμνο θα βρίσκεται στην Πλατεία Μικρασιατών – (Παιχνιδοχώρα), στις 23-24/12 και 27-29/12: ωράριο καταστημάτων.

Βραδιά Karaoke
2019-12-22 21:00 - 23:30 | Συμπληγάδες, Βερνάδου 25, Ρέθυμνο
Κάθε Κυριακή στο μεζεδοπωλείο “Συμπληγάδες”.
Στα decks: Βαγγέλης Ταρϊτοράκης

2o Xmas Ho Ho Ho
2019-12-22 11:00 - 16:00 | Πλατεία Αγνώστου Στρατιώτη, Ρέθυμνο
Σας περιμένουμε όλους για δεύτερη συνεχή χρονιά στο Xmas Ho Ho Ho, την Κυριακή 22 Δεκεμβρίου, στην πλατεία Αγνώστου Στρατιώτη, από τις 11 το πρωί εως τις 4 το απόγευμα.
Με ξεχωριστές δράσεις για παιδιά:
Το σπίτι του Άγιου Βασίλη, που θα μπορείτε να τυπώσετε το προσωπικό σας ημερολόγιο, κούπα, φωτογραφία, μπρελόκ.
Ξεχωριστές νοστιμιές με μαλλί της γριάς,ποπ κορν, κρέπες, ντόνατς και τα απολαυστικά Corn Dogs.
Παιχνίδι με τον Όλαφ και συμμετοχή στην κλήρωση με μεγάλα δώρα.
Ζωγραφίζουμε το προσωπό μας χριστουγεννιάτικα!
Μεγάλο Παζάρι με χριστουγεννιάτικες δημιουργίες.
Δωρεάν δράσεις για παιδιά:
Δημιούργησε το δικό σου στολίδι.
Γράψε μια ευχή και πάρε το δικό σου μπαλόνι.
Γράψε γράμμα στον Άγιο Βασίλη.
Μπάσκετ 3χ3
Η Μinnie Mouse θα είναι μαζί μας και θα μας δίνει χαρά!
Σας περιμένουμε όλους να ανταμώσουμε για μια μέρα γιορτής, παιχνιδιού και χαμόγελου!!!
Η εκδήλωση δεν θα μπορούσε να πραγματοποιηθεί χωρίς την υποστήριξη των φίλων μας.

Η Γλυκερία στο Ρέθυμνο
2019-12-21 22:30 - 23:30 | κτήμα Θυμέλη, Τρία Μοναστήρια
Λίγες μέρες πριν τα Χριστούγεννα, το Κτήμα Θυμέλη φοράει τα γιορτινά του και … υποδέχεται την Γλυκερία!
Το Σάββατο, 21 Δεκεμβρίου, μπαίνουμε σε κλίμα εορταστικό με μία βραδιά που θα δώσει το ποιοτικό μουσικό της στίγμα της για την επερχόμενη εορταστική περίοδο.
Η Γλυκερία, η τόσο σημαντική αυτή ερμηνεύτρια με αξιοσημείωτη πορεία και εκτός συνόρων, θεωρείται από πολλούς η πιο γνήσια λαϊκή τραγουδίστρια της γενιάς της και έχει κερδίσει επάξια σε Ελλάδα και εξωτερικό τον χαρακτηρισμό “η φωνή της Ελλάδας”. Παραμένει για περισσότερο από τέσσερις δεκαετίες στην πρώτη γραμμή, σφραγίζοντας με τις αψεγάδιαστες ερμηνείες της πολλά και απαιτητικά είδη του ελληνικού τραγουδιού. Στις ζωντανές της εμφανίσεις ξεσηκώνει και ενθουσιάζει το κοινό με τα τραγούδια της και δίνει μοναδικό παλμό με τις επιτυχίες της.
Χορός και τραγούδι μέχρι το πρωί με την Γλυκερία και την δωδεκαμελή της ορχήστρα. Συμμετέχουν οι τραγουδιστές Δημήτρης Κανέλλος και Χριστιάνα Γαλιάτσου.
ΧΡΗΣΙΜΕΣ ΠΛΗΡΟΦΟΡΙΕΣ:
ΠΟΥ: Κτήμα Θυμέλη (3ο χλμ. Επαρχιακής Οδού Ρεθύμνου-Σπηλίου)
ΠΟΤΕ: Σάββατο 21 Δεκεμβρίου, 2019
ΩΡΑ: οι πόρτες ανοίγουν στις 22:30 (Οι κρατήσεις θα γίνουν δεκτές μόνο τηλεφωνικώς)
ΕΙΣΙΤΗΡΙΟ: 30€ το άτομο (συμπεριλαμβάνει 2 ποτά)
2 εισιτήρια = εμφιαλωμένο κρασί
4 εισιτήρια = απλή φιάλη
5 εισιτήρια = σπέσιαλ φιάλη
Οι φιάλες σερβίρονται με ποικιλία λαχανικών και φρουτοσαλάτα.
Τα εμφιαλωμένα κρασιά σερβίρονται με ποικιλία αλλαντικών/τυριών.
ΧΟΡΗΓΟΣ ΕΠΙΚΟΙΝΩΝΙΑΣ: Ήχος Fm 94.2

"ΝιΠι, ο τελευταίος πειρατής του Αιγαίου" στο Ρέθυμνο
2019-12-21 17:00 - 20:00 | The Garage, Δημοκρατίας 53, Ρέθυμνο
Η παιδική σκηνή του Θέατρο ΚΑΤΩ / KATW theater
παρουσιάζει στο Ρέθυμνο την παράσταση
«ΝιΠι, ο τελευταίος πειρατής του Αιγαίου και το νερό της ζωής» του Γιώργου Χατζόπουλου για παιδιά από 6 έως 106 ετών!
Το Σάββατο 21/12 στις 17.00, αλλά και στις 19.00 (διπλή παράσταση) ένας πειρατής του Αιγαίου και η περίεργη παρέα του θα περιδιαβούν στη θάλασσα, αλλά και στην ιστορία του τόπου!
Μία παιδική παράσταση γεμάτη έντονα χρώματα, τραγούδια, χορό, μουσική, κουκλοθέατρο, έξυπνα σκηνικά τρικ, δράκους, χάρτες και πρωτότυπα κύματα! Ο ΝιΠί είναι ο τελευταίος πειρατής του Αιγαίου που έρχεται αντιμέτωπος με τον πλούτο, τη δόξα, τη φιλία, τον έρωτα και την αγάπη σε μια πορεία αναζήτησης για το νόημα της ζωής!
Γράφουν για το έργο!
«Πάντοτε ήθελα να μιλήσω στα παιδιά μου, στους μαθητές μου για όλα αυτά, αλλά όχι με νουθεσίες και διδακτισμούς, αλλά μέσα από μία «καθαρή» περιπέτεια! Κάπως έτσι γεννήθηκε ο Νι Πι, ο πιο έξυπνος και πανούργος πειρατής του Αιγαίου, και κάπως έτσι σάλπαρα κι εγώ μαζί του στον Μαύρο Εκδικητή στο ωραιότερο ταξίδι της ζωής μου!» Του συγγραφέα Giorgos Hatzopoulos
«Θα μπορούσα να σας γράψω σελίδες ολόκληρες για κάθε τι που συνάντησα σε τούτη την ιστορία. Λάτρεψα ίσαμε και τον φοβερό δρακο-όφη! Προτείνω να ταξιδέψετε μαζί της! Να γελάσετε με τα καμώματα, να φουρκιστείτε με τα άδικο! Να πολεμήσατε με τους «κακούς»! Να παθιαστείτε με τους άπληστους. Να κυνηγήσετε το όνειρο ίσαμε την πιο βαθιά σπηλιά. Να ερωτευτείτε όπως μόνο ένας πειρατής ξέρει. Να κλάψετε με τις άνανδρες συμπεριφορές και τα τερτίπια της αγάπης, του πολέμου, της μαυρίλας. Να μάθετε ή να θυμηθείτε όρους ναυτικούς. Να ζήσετε μαζί με τους ήρωες όλες τους τις περιπέτειες και να θέλετε να διαβάσετε ξανά και ξανά την πιο καλογραμμένη ιστορία – περιπέτεια της χρονιάς!» Της νηπιαγωγού Ελένη Μπετεινάκη
Σκηνοθεσία: Panos Ioannidis και Bill Pavlou
☎️Τηλέφωνο κρατήσεων: 694 5378 809
Γενική Είσοδος: 10 ευρώ, 8 ευρώ (μειωμένο)
Ηθοποιοί: Eleutheria Sinatsaki, Kalianna Gigourtsi, Kleri Doukoumetzaki, Dimitris Galanakis, Filippos Moraitis, Nikos Aksiotis
Πρωτότυπη μουσική: Σταύρος Πρέσσης
Πρωτότυποι στίχοι: Aspasia Vasilaki
Σκηνογραφία: Evagelia Kampouraki
Σχεδιασμός αφίσας: Kostas Karnikis Quickaras
Βίντεο παράστασης: Michalis Alexakis

Ανάγνωση παραμυθιού "Ο Γάτος των Χριστουγέννων"
2019-12-21 12:00 - 13:30 | βιβλιοπωλείο Κλαψινάκης, Ηγ. Γαβριήλ 59
ΠΡΟΣΚΛΗΣΗ
Αγαπημένα μας παιδιά, το Σάββατο 21 Δεκεμβρίου στις 12:00 π.μ., σας περιμένουμε στην ανάγνωση του παραμυθιού “Ο Γάτος των Χριστουγέννων”, της Λούσι Ρόουλαντ. Μέσα από την διαδραστική αφήγηση των παιδαγωγών, Κυριακής Ψαράκη , Θάλειας Αλεξάκη & Κούλας Φλουρή, θα μάθουμε :
Πώς ο Σάμι, ο χαδιάρης γάτος του Άγιου Βασίλη , την παραμονή των Χριστουγέννων παίρνει έναν υπνάκο μέσα σ’ ένα κουτί, και όταν ξυπνάει ανακαλύπτει ότι είναι τυλιγμένος για δώρο και φορτωμένος στο έλκηθρο μαζί με τα υπόλοιπα πακέτα! Πώς θα γλιτώσει; Και πώς θα σώσει τα χριστουγεννιάτικα δώρα από τους ληστές που θέλουν να τα κλέψουν;
Προτεινόμενες ηλικίες 3+ ετών
Βιβλιοπωλείο ΚΛΑΨΙΝΑΚΗΣ, Ηγ. Γαβριήλ 59, έναντι Δημ. Πάρκου τηλ.2831050200

Ομάδα Εθελοντών Νοιάζομαι bazaar
2019-12-21 10:00 - 2019-12-22 18:00 | Δημαρχειο
Χριστουγεννιάτικο Bazaar Νοιάζομαι στις 21 & 22 -12 -2019 στο Δημαρχείο , Χειροποίητες δημιουργίες , γούρια, παιχνίδια, βιβλία κλπ για να κάνετε τα δωράκια σας οικονομικά και να βοηθήσετε και τα αδέσποτα που φροντίζουμε. Σας περιμένουμε.

Μπομπολάκης - Μαρτσάκης live
2019-12-20 22:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Μανώλης Μπομπολάκης και ο Γιάννης Μαρτσάκης την Παρασκευή 20 Δεκεμβρίου στο μουσικό μεζεδοπωλείο “Αλλού γι’ αλλού” στο Ρέθυμνο για μια μοναδική μουσική βραδιά!

«Πάμε σαν άλλοτε»: Μια ξεχωριστή Χριστουγεννιάτικη βραδιά για καλό σκοπό
2019-12-20 22:00 - 23:30 | κτήμα Θυμέλη, Τρία Μοναστήρια
«Πάμε σαν άλλοτε»: Μια Χριστουγεννιάτικη βραδιά διασκέδασης, σε ρετρό αποχρώσεις, διοργανώνει η Καρναβαλική Ομάδα των «Εμείς και Εμείς»!
Η ξεχωριστή αυτή βραδιά, που απαιτεί «ένδυμα επίσημο», θα πραγματοποιηθεί την Παρασκευή 20 Δεκεμβρίου 2019, στις 10 το βράδυ, στο Κέντρο Θυμέλη.
Είσοδος 25€.
Τα έσοδα της βραδιάς θα διατεθούν για ενίσχυση του Νοσοκομείου Ρεθύμνου!
Μπορείτε να προμηθευτείτε τις κάρτες σας από τα καταστήματα Ώρα στην Αρκαδίου, Κλαψινάκη στην Ηγ. Γαβριήλ, Biotza στην Πορτάλιου, Heaven of brands στην Κουντουριώτου και κάθε Πέμπτη στις 21.30 στο cafe Galero.
